cyanic-selkie/wikianc huggingface dataset:
Արցախի Հանրապետության շրջափակում (2022-2023)
Մարդու իրավունքների եվրոպական դատարան
2022 թվականի դեկտեմբերի 14-ին Հայաստանը դիմել է Մարդու իրավունքների եվրոպական դատարան (ՄԻԵԴ), որպեսզի այն պարտավորեցնի Ադրբեջանին ապաշրջափակել Բերձորի միջանցքը։ ՄԻԵԴ-ի տվյալներով՝ Ադրբեջանը պետք է կատարի պահանջը մինչև 2022 թվականի դեկտեմբերի 19-ը ։
Մարդու իրավունքների եվրոպական դատարանը բավարարել է Հայաստանի ներկայացրած պահանջը և միջանկյալ միջոցներ կիրառել Ադրբեջանի նկատմամբ՝ Ադրբեջանին պարտավորեցնելով բացել Լաչինի միջանցքը ։
Արդարադատության միջազգային դատարան
Ռասայական խտրականության վերացման կոմիտեի վարույթի շրջանակում Հայաստանը հայց է ներկայացրել ընդդեմ Ադրբեջանի Արդարադատության միջազգային դատարան՝ խնդրելով դատարանին պարտավորեցնել Ադրբեջանին դադարեցնել Լաչինի միջանցքի շրջափակումը և ապահովել մարդկանց, տրանսպորտային միջոցների և ապրանքների անարգել ազատ տեղաշարժը միջանցքի երկայնքով ։
Շրջափակման իսկությունը՝ որպես «բնապահպանական բողոք»
Թե որքանով են շրջափակման մեջ ներքաշված անձինք իրական էկոակտիվիստներ, քննության է ենթակա ։ Շատ երկրներ և կազմակերպություններ ակնարկել կամ հայտարարել են, որ շրջափակումը միտումնավոր կազմակերպվում է Ադրբեջանի կողմից՝ Արցախի նկատմամբ վերահսկողություն հաստատելու նպատակով։ Ըստ Eurasianet-ի՝ «շատ ապացույցներ» կան, որոնք ցույց են տալիս Ադրբեջանի կառավարության մասնակցությունը շրջափակմանը, ինչպես օրինակ այն փաստը, որ ցուցարարներից ոմանք աշխատում են պետական մարմիններում, և որ Ադրբեջանի կառավարությունը նրանց վրաններ է տրամադրել ։ Քննադատները նաև նշել են, որ հավաքների ազատությունը Ադրբեջանում ազատորեն իրացվող իրավունք չէ    ։ Ցուցարարներն ու նրանց պահանջները հավանության են արժանացել նաև Ադրբեջանի և Թուրքիայի պետական պաշտոնյաների կողմից, Ադրբեջանի արտգործնախարարը նշել է, որ շրջափակման վերացման պահանջը ցուցարարների պահանջների կատարումն է ։
Դատելով տեսանյութերից՝ միջանցքը փակող անձանց թվում կան պետական ընկերությունների աշխատակիցներ, զինծառայողներ , և նույնիսկ Թուրքական ընկերությունների աշխատողներ ։ Շրջափակման մեջ ներգրավված որոշ անձինք ավտոբուսներով ներս են մտնում և դուրս են գալիս Շուշիի Խարիբուլբուլ հյուրանոցից ։ Արտաքինից շրջափակման գործողությունն ավելի շատ քաղաքական է թվում, քան բնապահպանական, և նկատվել են մի շարք անհամապատասխանություններ շրջափակման մեջ ներգրավված անձանց տեսանելի վերաբերմունքի և բնապահպանական մոբիլիզացիայի կողմից սովորաբար առաջ քաշվող պահանջների միջև։ Օրինակ՝ մասնակիցներից շատերը փաթաթված էին ազգային դրոշով։ Բողոքի ակցիաներին մի քանի կանայք կրում էին մորթյա վերարկուներ, ինչը լրացուցիչ հիմք է տալիս կասկածելու, որ մասնակիցները կապված են բնապահպանական շարժման հետ։ Ազգայնական կարգախոսները զբաղեցրել են բնապահպանական կարգախոսների տեղը, իսկ ցուցարարները լուսանկարվել են թուրքական ազգայնական «Գորշ գայլեր» կազմակերպության նշանով, որը Թուրքիայում փոքրամասնությունների, այդ թվում՝ հայերի նկատմամբ բռնություն գործադրելու պատմություն ունի ։ Արձանագրվել է նաև, թե ինչպես են շրջափակման մեջ ներգրավված անձինք բղավում ադրբեջանական ռազմական վանկարկումներ՝ «լավագույն զինվորը ադրբեջանցի զինվորն է»։ Շրջափակման սկզբում շրջափակման մեջ ներգրավված անձինք բաց թողեցին սպիտակ աղավնիներ՝ խորհրդանշական կերպով ներկայացնելու խաղաղությունը ազգերի միջև. սակայն, թռչունը խեղդամահ եղավ մորթյա բաճկոնով կնոջ ձեռքում։ Խեղդված աղավնին խորհրդանիշ է դարձել շրջափակումից վրդովված հայերի համար, որոնք սոցցանցերում տեղադրում են «#WeAreThePigeon» հեշթեգերը ։ Արցախի բնակիչներից մեկը OC Media-ին հայտնել է. «Նրանք ասում են, որ մենք պետք է խաղաղ ապրենք միասին, բայց նրանք ցանկանում են խեղդել մեզ, ինչպես այն աղավնին, որը նրանք խեղդամահ արեցին։ Դա հուշում էր, շատերը պարզապես չհասկացան։ Նրանք պարզապես ուզում են նույնն անել մեզ հետ ։
Որպես բնապահպան հանդես եկող ադրբեջանցի ակտիվիստներից մեկը ադրբեջանցի զինվորական, իշխանամետ մամուլում որպես ռազմական փորձագետ ներկայացող Թելման Գասիմովն է, որն ըստ տեղեկությունների, պահեստազորի կապիտան է։ Սոցիալական ցանցերում նա լուսանկար ունի ադրբեջանցի մարդասպան Ռամիլ Սաֆարովի հետ, որը Հունգարիայում կացնահարել էր քնած հայ զինվորականի ։
Արձագանք
Բազմաթիվ երկրներ, միջազգային կազմակերպություններ և քաղաքական վերլուծաբաններ դատապարտել են շրջափակումը կամ ակնարկել, որ Ադրբեջանը միտումնավոր կազմակերպում է ճգնաժամը՝ որպես Արցախը վերահսկողության տակ առնելու փորձ ։ Քաղաքական վերլուծաբան և Լեռնային Ղարաբաղի հակամարտության վերաբերյալ մի քանի գրքերի հեղինակ Թոմաս դե Վաալը գրում է, որ բնապահպան ակտիվիստներն «ակնհայտորեն այնտեղ են ուղարկվել Ադրբեջանի կառավարության կողմից» և համեմատելի են «Փոքրիկ կանաչ մարդկանց» հետ, որոնց Ռուսաստանը կիրառել է 2014 թվականին Ղրիմի գրավման ժամանակ ։ Քաղաքագետ Աղշին Քերիմովը, մեկնաբանելով շրջափակումը, կանխատեսում է, որ «գործընթացը կավարտվի Արցախի ողջ տարածքի վրա Բաքվի իշխանության հաստատմամբ» ։
Տասնյակ իրավապաշտպան կազմակերպություններ հանդես են եկել ցեղասպանության կոլեկտիվ նախազգուշացումով. «ՄԱԿ-ի Գլխավոր քարտուղարի Ցեղասպանության կանխարգելման գրասենյակի կողմից բացահայտված հանցագործությունների բոլոր 14 ռիսկային գործոններն այժմ առկա են։ Լեռնային Ղարաբաղի հայերի դեմ ադրբեջանական ներկայիս ագրեսիան համապատասխանում է տարածաշրջանի հայկական և այլ քրիստոնյա համայնքների էթնիկ և կրոնական զտումների երկարատև օրինաչափությանը Ադրբեջանի կառավարության, Թուրքիայի Հանրապետության, Օսմանյան կայսրության և նրանց պարտիզանների կողմից» ։
Ծանոթագրություններ
Կատեգորիա:2022 Արցախում Կատեգորիա:2022 հակամարտություններ Կատեգորիա:Հակահայկականությունն Ադրբեջանում Կատեգորիա:2023 Արցախում Կատեգորիա:2023 հակամարտություններ
Ջոն Բրայթ
Ջոն Բրայթ (John Bright, ), հագուստի բրիտանացի դիզայներ, Cosprop տան հիմնադիր և ղեկավար, որն զբաղվում է պատմական հագուստներ կարելով ու վարձույթի տալով։ Արժանացել է «Օսկար» և  BAFTA մրցանակների հագուստի լավագույն դիզայն անվանակարգում «Սենյակ տեսարանով» ֆիլմի համար  ։
Կարիերա
Ջոն Բրայթը ծնվել է 1940 թվականին։ Դերասանական վարպետություն է սովորել Լոնդոնի թատերական դպրոցում։ Աշխատելով որպես թատրոնի դերասան՝ Ջոն Բրայթն սկսել է հետաքրքրվել թատերական հագուստներով և 1965 թվականին հիմնադրել է Cosprop ընկերությունը, որն զբաղվում է կինոյի, թատրոնի, օպերայի, ինչպես նաև մասնավոր անձանց համար պատմական հագուստներ կարելով ու վարձույթի տալով  }}։
Կինեմատոգրաֆի բնագավառում որպես հագուստի նկարիչ նորամուտը կատարել է 1984 թվականին «Բոստոնցիներ» ֆիլմում, որտեղ կատարած աշխատանքի համար ներկայացվել է «Օսկար» մրցանակի համապատասխան կատեգորիայում։ Իր երկրորդ ֆիլմի՝ «Սենյակ տեսարանով» (1985) կինոնկարի հագուստների դիզայնի համար արժանացել է «Օսկարի»։ Հետագայում Ջոն Բրայթը ևս չորս անգամ ներկայացվել է «Օսկարի», բայց ոչ մի անգամ հաջողության չի հասել ։
Կինոյում Ջոն Բրայթը հիմնականում աշխատել է Merchant Ivory Productions ընկերության պատմական դրամաների վրա, հաճախ՝ հագուստի նկարիչ Ջեննի Բևանի հետ միասին, որի հետ համատեղ ստեղծել է հագուստներ տասնյակ ֆիլմերի համար և կիսել է իր մրցանակների ու անվանակարգերի մեծ մասը։
Ֆիլմագրություն
''Հագուստի դիզայներ
Costume and Wardrobe Department
Մրցանակներ և անվանակարգեր
«Օսկար» մրցանակ հագուստի լավագույն դիզայնի համար.
BAFTA մրցանակ հագուստի լավագույն դիզայնի համար.
«Արբանյակ» մրցանակ հագուստի լավագույն դիզայնի համար.
Արտաքին հղումներ
Կատեգորիա:Օսկարակիրներ Կատեգորիա:BAFTA մրցանակի դափնեկիրներ
Նովոպետրիկովկա (գյուղ, Վելիկոնովոսյոլկովսկի շրջան)
Նովոպետրիկովկա (Новопетриківка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոպետրիկովկա գյուղում բնակվում էր 2 087 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1810 թվականին հիմնադրված բնակավայրեր
Շաստոզերսկայա Կամենկա
Շաստոզերսկայա Կամենկա  (Шастозерская Каменка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Շենգա գետի ձախ ափին՝ 26 կմ հեռավորության վրա։ Գետի երկարությունը 11 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սենտ Անտոնեն
Սենտ Անտոնեն (Saint-Antonin), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում ։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 6.44 կմ², 2006 թվականին բնակչությունը կազմել է 104 մարդ աճի միտումով, 2012 թվականին՝ 118 մարդ, բնակչության խտությունը՝ 18.3 մարդ/կմ²։
Բնակչություն
Կոմունայի բնակչությունը 2011 թվականին կազմել է 113 մարդ, 2012 թվականին՝ 118 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 68 բնակիչներից 37-ը եղել են տնտեսապես ակտիվ, 31-ը՝ ոչ ակտիվ (ակտիվության գործակիցը կազմել է 54.4%, 1999 թվականին եղել է 66.0 %: Աշխատունակ տարիքի 37 ակտիվ բնակիչներից աշխատում էին 28-ը (14 տղամարդ և 14 կին), 9 հաշվառված էին որպես գործազուրկ (4 տղամարդ և 5 կին)։ Աշխատունակ տարիքի 31 ոչ ակտիվ բնակիչներից 6-ը եղել են աշակերտներ կամ ուսանողներ, 19-ը՝ թոշակառուներ, իսկ 6-ը՝ ոչ ակտիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Փեշմերգա
«Փեշմերգա» անվանումը առաջին անգամ գործածել է քուրդ գրող, բանաստեղծ և քաղաքական գործիչ Իբրահիմ Ահմեդը որպես արաբական ծագում ունեցող և որոշ ժողովուրդների, այդ թվում նաև հայերի, մոտ տարածված «ֆիդայի» անվանման համանմանը։
Համաձայն որոշ մասնագետների, փեշմերգան տարածաշրջանի ամենամարտունակ զորամիավորումներից մեկն է :
Ծանոթագրություններ
Կատեգորիա:Իրաքյան Քուրդիստան Կատեգորիա:Քրդեր Կատեգորիա:Պարտիզանական շարժումներ Կատեգորիա:Ոչ կանոնավոր զորքեր
(837) Շվարցշիլդա
(837) Շվարցշիլդա (Schwarzschilda), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 23-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,298198 ա. մ., առավելագույնը մոտենում է 2,2038 ա. մ. հեռավորության վրա և հեռանում 2,3926 ա. մ. ։ Արեգակի շուրջ մեկ ամբողջական պտույտ է կատարում 1272,56 երկրային օրվա ընթացքում, իր ուղեծրով շարժվելով միջինում 0,282894 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,73° անկյուն։
(836) Յոլե
(836) Ջոուլ (Jole), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 23-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,190324 ա. մ., առավելագույնը մոտենում է 1,8045 ա. մ. հեռավորության վրա և հեռանում 2,5762 ա. մ. ։ Արեգակի շուրջ մեկ ամբողջական պտույտ է կատարում 1184,03 երկրային օրվա ընթացքում, իր ուղեծրով շարժվելով միջինում 0,304048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։
Ջոուլ աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Ջոուլ Ջոուլ Ջոուլ Ջոուլ
Նովոպոլ (գյուղ, Վելիկոնովոսյոլկովսկի շրջան)
Նովոպոլ (Новопіль), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոպոլ գյուղում բնակվում էր 253 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1888 թվականին հիմնադրված բնակավայրեր
Ցիլենգա
Ցիլենգա (Циленга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վաշկա գետի աջ ափին՝ 86 կմ հեռավորության վրա։ Գետի երկարությունը 40 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սթիվ Դևիս
Սթիվ Դևիս OBE (Steve Davis, ), անգլիացի նշանավոր սնուկերիստ, ապրում է Էսեքսի կոմսության Բրենտվուդ քաղաքում։ Ամուսնացած է, ունի երկու երեխա։ Սթիվ Դևիսը 131 եզրափակչից հաղթել է 92-ը։ 50 տարեկանում նա մտել է 16 լավագույն սնուկերիստների ցուցակում (Թոփ-16)՝ այդ վարկանիշը — 15-րդը սկսվել է 2007/2008 մրացշրջանում։ Իսկ հիմա նա մտել է Թոփ-48, լինելով մեյն-տուրի ամենամեծ մասնակիցը։
Ալբերտ Օհանյան
Ալբերտ Օհանյան, հայ ֆուտբոլիստ, դարպասապահ։ Հանդես է գալիս Հայաստանի ֆուտբոլի պատանեկան հավաքականում (մինչև 19 տարեկան) և Հայաստանի ֆուտբոլի երիտասարդական հավաքականում։
Ակումբային կարիերա
Օհանյանը «Փյունիկ» ֆուտբոլային դպրոցի սան է։ Ինչպես ակումբի սաների մեծամասնությունը, Օհանյանը ևս իր մասնագիտական ճանապարհը սկսել է երիտասարդական ակումբներից։ Առաջին անգամ հայտնվել է 2010 թվականին Հայաստանի ֆուտբոլի առաջնությունում հանդես եկող «Փյունիկ-2» ֆուտբոլային ակումբի կազմում։ Հաջորդ մրցաշրջանում ևս Օհանյանը հանդես է եկել «Փյունիկ-2»-ի կազմում, բայց մրցաշրջանի ընթացքում պարբերաբար ներառվել է հիմնական թիմում։ Սակայն Օհանյանի մոտ բացի խաղին հայտագրվելուց, ուրիշ ոչինչ չէր ստացվում։
Մրցաշրջանի ավարտից հետո երկու դարպասապահներից մեկը՝ Կարեն Իսրայելյանը, լքում է ակումբը ։ Օհանյանը դառնում է Արսեն Պետրոսյանից հետո «Փյունիկ»-ի երկրորդ դարպասապահը։ Չտեսնելով մրցակցություն՝ Պետրոսյանը սկսում է խաղերին պարբերաբար սխալներ թույլ տալ, որոնք հանգեցնում են գոլերի բացթողման։ Պետրոսյանի հանդեպ վստահությունը նվազում է, և խաղերին սկսում են պարբերաբար դարպասապահ կանգնեցնել Ալբերտ Օհանյանին։ Մայիսին «Փյունիկ»-ը չեղարկում է Պետրոսյանի հետ պայմանագիրը, և Օհանյանը դառնում է հիմնական դարպասապահ։ Աննկատելի անցկացրած խաղերից հետո 2012 թվականի օգոստոսին Օհանյանը տեղը զիջում է գործընկերոջը՝ Գոռ Մանուկյանին։ Մեկ ամիս անց նորից դուրս է գալիս դաշտ և կրկին թույլ է տալիս սխալներ, որոնք բերում են պարտության և առաջնությունում միավորների կորստի ։ Այդ շրջանում ակումբում հայտնվում է Տիգրան Կանդիկյանը, որը ավելի է մեծացնում մրցակցությունը։ Ներկայումս երեք դարպասապահներն (Մանուկյան, Օհանյան և Կանդիկյան) էլ, միմյանց փոխարինելով, դուրս են գալիս դաշտ։
Կարիերան հավաքականում
2011 թվականի աշնանը հավաքականի պատանեկան գրասենյակի մարզիչները Օհանյանին հրավիրում են իրենց ակումբ։ 2011 թվականի հոկտեմբերի 21-ին Օհանյանը նորամուտ է կատարել Հայաստանի ֆուտբոլի պատանեկան հավաքական՝ հանդես գալով սլովակ պատանիների դեմ խաղում։ Խաղալով ամբողջ խաղը՝ Օհանյանը դարպասներից գնդակը դուրս է բերում միայն մեկ անգամ, բայց այնուամենայնիվ հայկական ակումբը տոնում է հաղթանակ՝ 2:1 հաշվով ։ Ընդհանուր առմամբ անցկացրել է 5 խաղ և բաց թողել 10 գնդակ։
Արտաքին հղումներ
Կատեգորիա:Մայիսի 14 ծնունդներ Կատեգորիա:1993 ծնունդներ Կատեգորիա:Անձինք այբբենական կարգով Կատեգորիա:Երևան քաղաքում ծնվածներ Կատեգորիա:Ֆուտբոլի դարպասապահներ Կատեգորիա:Հայ ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Ֆուտբոլիստներ այբբենական կարգով
Ջուխտակ վանք
Ջուխտակ վանք ( նաև՝ Պետրոսի վանք, Գիշերավանք), հայկական առաքելական եկեղեցի Հայաստանի Հանրապետության Տավուշի մարզի Դիլիջան քաղաքից 3 կմ հյուսիս-արևմուտք՝ ճանապարհի աջ կողմում, անտառապատ բլրի լանջին։
Վանական համալիրը կազմված է երկու առանձին եկեղեցիներից, որոնք կոչվում են Սուրբ Աստվածածին և Սուրբ Գրիգոր, ինչպես նաև վերջինների շուրջ տարածված գերեզմանոցից։
Անվան ստուգաբանություն
Ջուխտակ վանք անվանումը ժողովրդական է։ Ջուխտակը ունի երկու եկեղեցի (որից էլ ստացել է իր անունը' «Ջուխտ»' նշանակում է զույգ) Սուրբ Աստվածածին եկեղեցի և Սուրբ Գրիգոր Լուսավորիչ։ Եկեղեցիների պատերին կա նաև արձանագրություններ որոնցում հիշատակվում են նաև Պետրոսի վանք և Գիշերավանք անվանումները։
Պատմություն և ճարտարապետություն
Սուրբ Գրիգոր Լուսավորիչ եկեղեցին կառուցվել է 13-րդ դարում։ Կենտրոնագմբեթ, որմնամույթերի վրա հենվող 4 կամարով, սրբատաշ քարերով, միջին մեծության (9,7 X 7,5 մ) շինություն է։ Գտնվում է Սուրբ Աստվածածին եկեղեցուց 15 մ արևելք։ Նրա ավանդատները ձևավորված են նրբաքանդակ, բարձրաճաշակ զարդանախշերով։ Վարպետորեն կերտված եկեղեցու արևմտյան մուտքի բարավորին փորագրված գրերից կարելի է ենթադրել, որ Սուրբ Գրիգորը ավելի վաղ է կառուցվել քան Սուրբ Աստվածածինը։
Հիշատակվում են նաև Պետրոսի վանք և Գիշերավանք անվանումները։ Վանքի տարածքում նշմարվում են օժանդակ շինությունների հետքեր։ Երկու եկեղեցիների շուրջ տարածված է միջնադարյան գերեզմանոցը իր յուրահատուկ տապանաքարերով։
Վանքային համալիրի ներկա վիճակ
1973-77 թվականներին Պատմական հուշարձանների պահպանման հայկական ընկերության կողմից վանքային համալիրում որոշակի շինարարական աշխատանքներ են կատարվել, մասնավորապես՝ երկաթե կոնստրուկցիայով ամրացվել է Սուրբ Գրիգոր Լուսավորիչ եկեղեցին, ինչպես նաև վերջինիս արևելյան հիմքը։
Ներկայումս Սուրբ Գրիգոր Լուսավորիչ եկեղեցու գմբեթը քանդված է, պատերի վրա առկա են ճաքեր, արևելյան հիմքը սողանքների պատճառով թուլացել է։ Գերեզմանոցի տապանաքարերը խիստ անմխիթար վիճակում են։
Ծանոթագրություններ
Կատեգորիա:Հայկական առաքելական չգործող վանքեր և եկեղեցիներ (Հայաստան) Կատեգորիա:13-րդ դարի հայկական վանքեր և եկեղեցիներ
Շվան Յոլ
Շվան Յոլ (Швань-Ёль), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վաշկա գետի աջ ափին՝19 կմ հեռավորության վրա։ Գետի երկարությունը 13 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության</ref.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Նովոսյոլկա (գյուղ, Վելիկոնովոսյոլկովսկի շրջան)
Նովոսյոլկա (Новосілка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոսյոլկա գյուղում բնակվում էր 104 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1882 թվականին հիմնադրված բնակավայրեր
(838) Սերաֆինա
(838) Սերաֆինա (Seraphina), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 24-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,896703 ա. մ., առավելագույնը մոտենում է 2,5046 ա. մ. հեռավորության վրա և հեռանում 3,2888 ա. մ., իսկ Երկրի ուղեծրին Սերաֆինա աստերոիդը նվազագույնը մոտենում է 1,5221 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1800,75 երկրային օրվա ընթացքում, իր ուղեծրով շարժվելով միջինում 0,199916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,42° անկյուն։
Ըստ Տոլենի սպեկտրալ դասակարգման պատկանում է P դասին ։
Արտաքին հղումներ
Կատեգորիա:Աստերոիդների դաս P Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դոնահայեր
Դոնահայեր (նաև ժամանակակից՝ «Ռոստովի հայեր» կամ «մերձազովյան հայեր», օգտագործվում են նաև «Անիի հայեր» կամ «ղրիմահայեր» անվանումները), պատմականորեն ձևավորված հայերի խումբ, որը բնակվում է Դոնի ցածրադիր հատվածներում՝ սկսած 1779 թվականից, Ղրիմից տեղափոխվելուց հետո ։ Նույն ճանապարհն են անցել նաև մերձասովյան հույները, որոնք բնակություն են հաստատել Մարիուպոլի շրջանում, բայց ԽՍՀՄ-ի փլուզումից հետո հայտնվել են անկախ Ուկրաինայի տարածքում, իսկ 2014 թվականից հետո նաև մասնակի և ԴԺՀ տարածքում։
Այժմ հայերը ՌԴ Ռոստովի մարզի մեծությամբ երկրորդ էթնիկ խումբն են և Ռուսաստանի մեծությամբ չորրորդ հայկական սփյուռքը դաշնության սուբյեկտների շրջանում՝ ավելի քան 100 հազար մարդ (2010 թվական, մարդահամար)։ Դոնի Ռոստովում հայերը կազմում են բնակչության 3,4 %-ը (2010 թվական, մարդահամար)։ Սա հայերի ամենամեծ մասնաբաժինն է ՌԴ միլիոնատեր քաղաքների շարքում։ Բացի այդ, Դոնի հայերը Ռուսաստանի միակ հայկական համայնքն են, որն ունի կոմպակտ տարաբնակեցման արեալ։ Մյասնիկյանի շրջանում նրանք կազմում են բնակչության 56,1 %-ը։ Հարևան Եգորլիսկի շրջանում նրանց մասնաբաժինը կազմում է բնակչության 8,5 %-ը։
Վերաբնակեցում
Դոնի հայերը կոմպակտ բնակվում են Չալտիր, Ղրիմ, Մեծ Սալեր, Սուլթան-Սալահ, Նեսվետայ Շախտի և այլ գյուղերում։ Ծագել են Պոնտից և Փոքր Ասիայից, որտեղից նրանք սկսել են տեղափոխվել Ղրիմ բյուզանդասելջուկյան պատերազմների սկսվելուց հետո ։ Այդ իսկ պատճառով նրանք խոսում են արևմտահայերենի յուրատեսակ Նոր Նախիջևանի (տիպաբանորեն՝ Անիի) բարբառով ։ Ներկայումս գրեթե բոլորը տիրապետում են նաև ռուսերենին։ Ռուսական կայսրություն տեղափոխվելուց հետո օգտվում էին արտոնություններից և ներքին ինքնակառավարում ունեին մագիստրատի ձևով ։
Դոնի հայերի մշակութային մայրաքաղաքը եղել է Դոնի Նախիջևան քաղաքը։ 1928 թվականին այն ներառեց Դոնի Ռոստովի քաղաքային գիծը։
Ծանոթագրություններ
Կատեգորիա:Ռուսահայ հասարակություն Կատեգորիա:Ազգային փոքրամասնություններ
Սթիվ Չեն
Սթիվ Չեն, թայվանցի-ամերիկացի ինտերնետ-ձեռներեց, ով ՅուԹյուբի համահիմնադիրներից և տեխնիկական մասով նախկին տնօրենն է։ AVOS ծրագրային ընկերությունը (AVOS Systems, Inc) համահիմնադրելուց և MixBit տեսանյութերի փոխանակման հավելվածը ստեղծելուց հետո, նա միացել է Գուգլի վենչուրային ընկերությանը (Google Ventures) 2014 թվականին ։
Կյանքի վաղ շրջան և կրթություն
Չենը ծնվել է Թայպեյում, Թայվանի մայրաքաղաքում։ Երբ նա յոթ տարեկան էր, ընտանիքի հետ գաղթել են Միացյալ Նահանգներ և բնակություն հաստատել Իլինոյս նահանգի Պրոսպեկտ Հայթս քաղաքում ։ Նա հաճախել է Ռիվեր Թրեյլսի միջնակարգ դպրոցը Մաունթ Պրոսպեկտում և Ջոն Հերսիի ավագ դպրոցը Արլինգթոն Հեյթսում։ Ավագ դպրոցի վերջին երեք տարիները անցկացրել է Իլինոյսի մաթեմատիկայի և գիտության ակադեմիայում Իլինոյս նահանգի Ավրորա քաղաքում։ Ուրբանա-Շամպեյնի Իլինոյսի համալսարանում ուսումնասիրել է համակարգչային գիտություն ։
Բիզնես կարիերա
Չենը ՓեյՓալի (PayPal) աշխատակից էր, երբ առաջին անգամ հանդիպեց Չադ Հերլիին և Ջավեդ Քարիմին։ Նա նախկինում նաև աշխատել է Ֆեյսբուքում (Facebook), թեև մի քանի ամիս անց հեռացել է ՅուԹյուբը բացելու համար ։
2005 թվականին Չադ Հերլին, Ջավեդ Քարիմը և Սթիվ Չենը հիմնեցին ՅուԹյուբը։ Չենը տեխնիկական մասով գլխավոր տնօրենն էր։ 2006 թվականի հունիսին Չենը հայտնվեց Business 2.0 ամսագրի կողմից առանձնավված «Ներկայումս կարևորագույն 50 մարդիկ» ցանկում ։
2006 թվականի հոկտեմբերի 16-ին Չենը և Հերլին վաճառեցին ՅուԹյուբը Գուգլին 1,65 միլիարդ դոլարով։ Վաճառքի շրջանակներում Չենը ստացել է Գուգլի 625,366 բաժնետոմս և հավելյալ 68,721-ը՝ հավատարմագրմամբ։ 2021 թվականի սեպտեմբերի դրությամբ Գուգլի բաժնետոմսերը գնահատվում են գրեթե 1,77 միլիարդ դոլար ։
Նա և Հերլին հիմնեցին AVOS ծրագրային ընկերությունը, որը ձեռք բերեց Յահու համացանցային կորպորացի Delicious ծրագրի կողմիցից։
2011 թվականի մայիսի 15-ին Չենը հայտնվեց Ասիայի գիտնականներ ամսագրի (Asian Scientist Magazine)՝ 15 օրինակելի ասիացի գիտնականների ցանկում ։
Չենը 2016 թվականին Վիջայ Կարունամուրտիի հետ միասին ստեղծել է Nom.com սննդի ուղիղ հեռարձակման ցանցը ։ 2017 թվականին Nom.com-ը փակվեց, որի թվիթերյան լրահոսը փոխվեց անձնականի, իսկ ֆեյսբուքյան հաշիվը չի օգտագործվել 2017 թվականի մարտից սկսած ։
Մրցանակներ
Չենը ճանաչվել է Իլինոյսի Լինքոլնի ակադեմիայի դափնեկիր, իսկ 2018 թվականին Իլինոյսի նահանգապետի կողմից պարգևատրվել է Լինքոլնի շքանշանով (նահանգի բարձրագույն պարգև) ։
Անձնական կյանք
2009-ին Չենն ամուսնացավ Պարկ Ջի-Հյունի հետ՝ այժմ Ջեյմի Չենն, ով կորեական Գուգլ ընկերության ապրանքի առաջմղման մասնագետն է։ Նրանք այժմ ապրում են Թայպեյում՝ իրենց երկու երեխաների հետ։ Որդիներից մեկը ծնվել է 2010 թվականի հուլիսին ։ Չեն ընտանիքը Սան Ֆրանցիսկոյի Ասիական արվեստի թանգարանի հիմնական աջակիցներն է, որտեղ Ջեյմին հոգաբարձու է նշանակվել 2012 թվականի հուլիսին ։ 2019 թվականի օգոստոսից Չենը վերադարձել է Թայվան և այդ ժամանակվանից ընտանիքով ապրում է այնտեղ  ։
Արտաքին հղումներ
Կատեգորիա:ՅուԹյուբ Կատեգորիա:Google ընկերության աշխատակիցներ Կատեգորիա:Վիքիպեդիա:ՈՒՎ 2023-ի հոդվածներ Կատեգորիա:Ամերիկացի գործարարներ
Սամսոնավանք
Սամսոնավանք (Սամսոնի վանք), Հայ առաքելական եկեղեցու վանքային համալիր Հայաստանի Տավուշի մարզի Կիրանց գյուղից 15 կմ հարավ-արևմուտք, Խնձորուտ անտառապատ դաշտամասում։
Պատմություն
Սամսոնի Վանքը հնում մտնում էր Մեծ Հայքի Գուգարք աշխարհի Կայեն գավառի մեջ։ Վանքը կառուցված է Խնձորկուտ կոչվող անտառապատ սարահարթի վրա, 12-13 դարերում։
Ճարտարապետություն
Համալիրը բաղկացած է երկու եկեղեցուց, մատուռից, գերեզմանատնից, բնակելի ու տնտեսական նշանակության օժանդակ շինություններից, որոնք գտնվում են ավերված վիճակում։ Մատենագրական աղբյուրներում այս հուշարձանախմբի մասին տեղեկություններ չեն պահպանվել։ Ճարտարապետական ձևերով հուշարձանները կարող են վերագրվել XII - XIII դարերին։ Կառուցված են մոխրագույն ավազով, սրբատաշ քարերով, կրաշաղախով։
Մեծ (գլխավոր) եկեղեցի
Գլխավոր կամ մեծ եկեղեցին համարյա կանգուն է, պատերը ներսից սվաղված են, դրանց վրա պահպանվել են կրոնական բովանդակությամբ որմնանկարների մնացորդներ։ Կառուցված է սրբատաշ ավազաքարով, ունի գմբեթ։ Եկեղեցու մուտքը արևմուտքից է, արևելյան կողմում ունի ցածրիկ բեմ։
Փոքր եկեղեցի
Փոքր եկեղեցին գտնվում է գլխավոր եկեղեցու հարավային կողմում։ Ունի թաղակապ միանավ դահլիճի հորինվածք, ծածկը թաղակապ է, արևելյան կողմում կիսաշրջան աբսիդով։ Այս շինության միայն արևելյան հատվածն ու պատերի ստորին շարքերն են պահպանվել։ Այս եկեղեցին ունեցել է որմնանկարներով զարդարված թաղակապ ծածկ։ Արևմտյան պատին կան անթվակիր վիմագիր արձանագրություններ։
Մատուռ
Կիսավեր վիճակում է նաև հյուսիսային կողմում գտնվող մատուռը։ Մատուռը փոքր թաղածածկ, երկթեք կտուրով շինություն է։ Գտնվում է գլխավոր եկեղեցուց հյուսիս։ Ծածկը և հյուսիսային կողմի պատը փլվել են։ Հարուստ դրվագված դուռը բացվում է արևմտյան կողմից։ Ներսից և դրսից պատերին փորագրված են նվիրատվական, անվանական մի քանի արձանագրություններ։ Գերեզմանատան տապանաքարերը խաչքարերի պատվանդանները սրբատաշ քարերի բեկորներր ծածկված են հողով։
Այլ կառույցներ
Շրջակայքում մնացել են միջնադարյան գերեզմանոցը և Սամսոնի գյուղ գյուղատեղին ։
Միխայիլ Լիտվին
Միխայիլ Լիտվին (նոյեմբերի 30, 1999, Յուժնո-Սախալինսկ), ռուս տեսաբլոգեր և սթրիմեր, YouTube-յան համանուն ալիքի՝ «ЛИТВИН»-ի սեփականատերը։ 2020 թվականին YouTube-ի վարկածով «Ռուսաստանում ամենադիտվող տեսանյութերի» թոփ-10-ում զբաղեցրել է 6-րդ տեղը ։
Կենսագրություն
Միխայիլ Լիտվինը ծնվել է 1999 թվականի նոյեմբերի 30-ին Յուժնո-Սախալինսկում։ Դպրոցում ակտիվորեն զբաղվում էր սպորտով, այցելում խմբակներ, հետաքրքրվում ֆուտբոլով ։
Բլոգինգ
Իր YouTube-յան ալիքը ստեղծել է 2016 թվականի նոյեմբերին։ Ալիքի թեմատիկան մարդկանց պրանկներն են ։
Բլոգերի ոչ բոլոր պրանկներն են մնում նրա ալիքում, հայտնի են դեպքեր, երբ նրանք արձագանք են ստացել ԶԼՄ-ների լայն շրջանում և նույնիսկ վարչական ձերբակալությունների են հանգեցրել։ 2018 թվականի դեկտեմբերին հերթական խաղարկության ժամանակ ոստիկանության աշխատակիցները կանգնեցրել են բլոգերի ավտոմեքենան և բեռնախցիկում հայտնաբերել կապկպված և արյունոտ մի աղջկա։ Բլոգերը առանց բացատրության շտապել է փախչել, ինչի համար ձերբակալվել է և որոշ ժամանակ անցկացրել մեկուսարանում։ Այս պրանկը մեծ արձագանք է գտել ԶԼՄ-ներում   ։
2020 թվականի հուլիսին ստեղծել է «Сахалинец» ֆուտբոլային ակումբը, որտեղ մարզիչը հրավիրել է «Լոկոմոտիվ» ֆուտբոլային ակումբի աստղ Յուրի Դրոզդովին։ Նորաստեղծ ֆուտբոլային ակումբը Instagram և YouTube սոցիալական ցանցերում հավաքել է ավելի քան մեկ միլիոն բաժանորդ և առաջ է անցել այնպիսի հայտնի ակումբներից, ինչպիսիք են « Զենիթը » և « Սպարտակը »: Մոսկվայի սիրողական ակումբների առաջնությունում ակումբի մարզական նվաճումների թվում է «Ա» դիվիզիոնը, որտեղ «Սախալինեցը» վաստակել է 4 միավոր՝ առաջին փուլում ոչ ոքի խաղալով «Ռոսիչ» ՖԱ- ի հետ՝ 0: 0, և 2-րդ փուլում 7:1 հաշվով հաղթելով Բուրևեստնիկի թիմին    ։
2020 թվականի հոկտեմբերի 25-ին Mercedes-Benz-ի մենեջերների հետ կոնֆլիկտից հետո այրել է իր 13 միլիոն ռուբլի արժողությամբ Mercedes-AMG GT 63 S-ը  ։
2021 թվականի փետրվարին իր 15,6 միլիոն ռուբլի արժողությամբ Porsche Taycan Turbo S ավտոմեքենայով մխրճվել է Porsche-ի Մոսկվայի ավտոսալոնի ցուցափեղկը, ինչը մեծ արձագանք է գտել ԶԼՄ-ներում։ Ըստ տեսաբլոգերի՝ այդ պատահարը մտադրված չի եղել      ։
Վարկանիշներ
2021 թվականի մարտ 15-ի դրությամբ Միխայիլ Լիտվինը զբաղեցնում է առաջին հորիզոնականը Մոսկվա քաղաքի ամենահայտնի հաշիվների ցանկում ։
2021 թվականի փետրվարին Brand Analytics-ը հեղինակների և խմբերի թոփ 50-ի ցանկում Լիտվինին դասել է 11-րդ հորիզոնականում ։
2021 թվականի հունվարին «Медиалогия» վերլուծական ընկերությունը ներկայացրել է 2020 թվականի ամենահայտնի YouTube -ի և Telegram-ալիքների վարկանիշները և Միխայիլին շնորհել 9-րդ տեղը ։
2020 թվականի դեկտեմբերին բլոգերի տեսանյութերից մեկը հայտնվել Է YouTube-ի ռուս օգտատերերի Թոփ-10-ում և նրան դասել 6-րդ տեղում  ։
2020 թվականի օգոստոսի 10-ին Միխայիլ Լիտվինն ընդգրկվել է 2020 թվականի առաջին կիսամյակում բլոգերների թոփ-10-ում և զբաղեցրել 5-րդ տեղը ։
Ծանոթագրություններ
Կատեգորիա:1999 ծնունդներ Կատեգորիա:Նոյեմբերի 30 ծնունդներ Կատեգորիա:Անձինք այբբենական կարգով Կատեգորիա:Ռուս տեսաբլոգերներ
Շեգմաս (գետ)
Շեգմաս (Шегмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզենսկայա Պիժմա գետի ձախ ափին՝ 74 կմ հեռավորության վրա։ Գետի երկարությունը 59 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նվարդ Անդրեասյան
Նվարդ Անդրեասյան, ժամանակակից հայ խմբավար, դիրիժոր և մանկավարժ։
Կենսագրություն
1974 թվականից տեղափոխվել է Ֆրանսիա։ Սովորել է Փարիզի Էկոլ Նորմալ դը Մյուզիքում (École Normale de Musique de Paris) Պիեռ Դերվոյի (Pierre Dervaux) մոտ, մշակել է օպերային ու սիմֆոնիկ երաժշտության դիրիժորության հմտությունները ու ստացել դիրիժորական բարձր վկայական։ 1976-1978 թվականներին նշանակվել է օգնական դիրիժոր Փարիզի Գրանդ օպերայում։ Նվարդ Անդրեասյանը վարպետության դասեր է անցել դիրիժորներ՝ Միշել Տաբաչնիկի, Ժան Ֆուրնեի, Պիտեր Էոտվոսի, Իգոր Մարկևիչի, Դանիել Բարենբոյմի և Էնդրյու Լոգ Օլդհեմի մոտ։ Նա նաև հաճախել է ժամանակակից երաժշտության վերլուծության դասընթացներ Մաքս Դոյչի, դասական երաժշտության դասընթացներ՝ Ռոլան Կատուարի մոտ և դիրիժորական կատարողական արվեստի կատարելագործման դասընթացներ Սերջիու Չելիբիդակեի  և Պիեռ Բուլեզի մոտ ։
2010-ականներին վերադարձել է Թուրքիա, 2010 թվականի հուլիսին կազմակերպել է հայ-թուրքական երիտասարդական նվագախմումբը։ Համագործակցել է Ստամբուլի պետական ​​սիմֆոնիկ նվագախմբի հետ։ Տարբեր երկրներում աշխատել է որպես գլխավոր դիրիժոր և գեղարվեստական ղեկավար ։
Կատարողական գործունեություն և հյուրախաղեր
Համերգներ է ունեցել Ֆրանսիայում ՝ Փարիզի Գրանդ օպերայում, 1980-2003 թվականներին ղեկավարել է և գլխավոր դիրիժոր է եղել Ժամանակակից երաժշտության Պոլիքրոմիա անսամբլում ,1980-1989 թվականներին  Լիլի կոնսերվատորիայի երիտասարդական նվագախումբը, 1982-1987 թվականներին  Ժամանակակից երաժշտության անսամբլը։ 1968-1974 թվականներին ղեկավարել է Երևանի պետական ​​կոնսերվատորիայի նվագախումբը։ 1998 թվականին Նվարդ Անդրեասյանը եղել է Տյանցզինի Չինաստանի պետական կոնսերվատորիայի երիտասարդական նվագախմբի և Տյանցզինի սիմֆոնիկ նվագախմբի գլխավոր դիրիժորը ։ 1989 թվականից հյուրախաղերով հանդես է եկել Հարավային Ամերիկայ ի մի շարք երկրներում՝ Բրազիլիայում, Ուրուգվայյում, Արգենտինայում, Վենեսուելայում։ 1985-1986 թվականներին ղեկավարել է Քյոլնի Կլարա Շումանի սիմֆոնիկ նվագախումբը, 1988 և 1990 թվականներին Բեռլինի Եվրոպական Ժամանակակից երաժշտության անսամբլը 1989 թվականին Ֆրանսիայի ժամանակակից երաժշտության GRIS համույթը։ 1993-1995 թվականներին եղել է Հայաստանի ազգային օպերայի, Հայաստանի պետական ​​ֆիլհարմոնիկ նվագախմբի և Հայաստանի ազգային կամերային նվագախմբի առաջին հրավիրյալ դիրիժորը (1995-1996), ինչպես նաև Հայաստանի Կոմպոզիտորների Միության Նոր  երաժշտության անսամբլի հրավիրյալ ղեկավարը ։ Համերգներ է ունեցել նաև Ռուսաստանում, Թուրքիայում, Ամերիկայի Միացյալ Նահանգներում, Իտալիայում Բելգիայում, Նիդերլանդներում և Վենեսուելայում ։
Մանկավարժական գործունեություն
Ֆրանսիայում և այլ երկրներում Նվարդ Անդրեասյանը նաև ակտիվ գործունեություն է ծավալել համալսարանական ոլորտում։ Լիլի կոնսերվատորիայում՝ 1981-1989 թվականներին եղել է խմբերգային և նվագախմբային դիրիժորության դասախոս։ 1982-1989 թվականներին  ղեկավարել է  Լիլ III համալսարանի երաժշտագիտության ֆակուլտետի  կատարողական արվեստի ամբիոնի երգչախումբը ու նվագախումբը ։
Ծանոթագրություններ
Կատեգորիա:Հայ դիրիժորներ Կատեգորիա:Ֆրանսիացի դիրիժորներ Կատեգորիա:Կին դիրիժորներ Կատեգորիա:Հայ մանկավարժներ
Ավետարան (5070)
Ավետարան (5070), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5070 թվի տակ։ Ձեռագիրը գրվել է 1574 կամ 1594 թվականին Հակոբ քահանա գրիչի կողմից։ Ստացողը եղել է Մըրմայթը (կին)։ Գրված է թղթի վրա, որը ունի 21x16 չափս։ Ձեռագիրը կազմված է 271 թերթից։ Գրված է երկսյուն, բոլորգրով։ Ունի ավետարանիչ 4, խորան 7, կիսախորան, լուսանցազարդ մանրանկարներ։ Պահպանակն ունի 2 էջ, գրված է թղթի վրա՝ բոլորգրով։ Կազմը` կաշեպատ տախտակ դրոշմազարդ, կոստղապատ, ականակուռ 4 անկյունազարդերով, աստառը՝ կարմիր մետաքս, սպիտակ, շերտազարդ կտավ։ Հիշատակարան գրչի՝ 267բ ։
Ծանոթագրություններ
Կատեգորիա:Մատենադարանի ձեռագրեր
Չաինկա (գետ)
''
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Իբրահիմ Սադիք
Իբրահիմ Սադիք (Ibrahim Sadiq), պրոֆեսիոնալ ֆուտբոլիստ է Գանայից, խաղում է հարձակվողի դիրքում, Դանիայի ֆուտբոլի առաջնության FC Nordsjælland ակումբում։
Վաղ կյանք
Սադիքը Եվրոպա տեղափոխվելուց առաջ եղել է Right to Dream ակադեմիայում ։
Ակումբային կարիերա
Սադիքն իր ոչ պաշտոնական դեբյուտն է նշել FC Nordsjælland-ի կազմում 2018 թվականի հուլիսի 4-ին, Բելգիական KFCO Beerschot Wilrijk ակումբի դեմ ընկերական խաղում։ Նա գոլի հեղինակ է դարձել խաղի 72-րդ րոպեին՝ թիմին բերելով հաղթանակ 3-2 հաշվով ։ Իր պաշտոնական դեբյուտը Դանիայի ֆուտբոլի առաջնությունում Nordjsælland-ի կազմում նշել է 2018 թվականի հուլիսի 15-ին, երբ նա խաղադաշտ է դուրս եկել 73-րդ րոպեին որպես պահեստային՝ 1-0 հաշվի ժամանակ Esbjerg fB-ի հետ խաղում  ։ Հուլիսի 19-ին նա նշել է իր դեբյուտը UEFA Europa League-յի տնային խաղում՝ 2-1 հաշվով հաղթանակ տանելով Cliftonville-ի նկատմամբ ։
Միջազգային կարիերա
Սադիքը մասնակցել է 2017 թվականի FIFA-յի 17 տարեկանների Աշխարհի առաջնությանը՝ դառնալով հաղթական գոլի հեղինակ և ստանալով Հանդիպման լավագույն խաղացող կոչումը Կոլումբիայի հավաքականի դեմ Գանայի հավաքականի հաղթական խաղի ժամանակ։
Ծանոթագրություններ
Կատեգորիա:Նորշելանի ֆուտբոլիստներ Կատեգորիա:Գանացի ֆուտբոլիստներ
Դիեգո-Գարսիա
Աշխարհագրություն
Կղզու մոտ 27 կմ² տարածք զբաղեցված է ծովալճակներով, մակերեսի մի նեղ շերտ շրջապատված է կորալային խութերով, երկարությունը կազմում է մոտ 60 կմ, առավելագույն բարձրություն ծովի մակարդակից 7 մետր է։ Օղակակղզին բաղկացած է 4 կղզուց, որոնցից ամենամեծը Դիեգո-Գարսիան է, որից բացի օղակակղզում կա ևս 3 փոքր կղզի՝ Արևմտյան կղզի (West Island) 3,4 հեկտար, Միջին կղզի (Middle Island) 6 հեկտար, Արևելյան կղզի (East Island) 11,75 հեկտար։
Կղզում աճում է կոկոսի ծառեր։ Դիեգո-Գարսիայի կլիման խոնավ է, տաք ու քամոտ։ Օդի առավելագույն ջերմաստիճանը 36,2 °C է, նվազագույնը ՝ 14.6 °C։ Տեղումների քանակը տարեկան միջին հաշվով կազմում է 2600 մմ։
Պատմություն
Կղզին հայտնաբերել է հայտնի ծովագնաց Վասկո դա Գաման՝ 16-րդ դարի սկզբին։ Ինչպես բոլոր 3 կղզիները, այնպես էլ Դիեգո-Գարսիան պատկանել է նախ Ֆրանսիային, այնուհետև՝ Մեծ Բրիտանիային։ Կղզու առաջին բնակիչները եղել են ֆրանսիացիները, որոնք 1785 թվականին հիմնել են առաջին ապրելատեղերը։ 1810 թվականից կղզում բնակություն են հաստատել բրիտանացիները։
19-րդ դարում ֆրանսիացիները, այնուհետև բրիտանացիները կղզում ստեղծել կոկոսի ծառերի տնկարաններ, որի աշխատանքների համար ստրուկներ էին ներկրել Աֆրիկայից, որոնց ժառանգները 1960-1970-ական թվականներին բռնի տեղահանվել են կղզուց, իսկ 1973 թվականին ԱՄՆ-ն կղզում մեծ ռազմակայան է տեղադրել, որը կա մինչև հիմա  ։
2000 թվականին Անգլիայի գերագույն դատարանը հաստատել է, որ աֆրիկացիների ժառանգների վտարումը եղել է անօրինական և գաղթականներն իրավունք ունեն վերադառնալու կղզի։ Դրանից անմիջապես հետո Մեծ Բրիտանիան հայտարարեց, որ դա հնարավոր չէ, քանի որ նրանք ԱՄՆ-ի հետ ունեն պայմանագիր։ 2004 թվականին բրիտանական կառավարությունը երկու որոշում ընդունեց, որոնցով արգելում էր կղզու նախկին բնակիչներին երբևէ վերադառնալ այնտեղ ։
2017-ի հունիսի 22-ին Միավորված ազգերի կազմակերպության գլխավոր ասամբլեան քվեարկել է Հնդկական օվկիանոսի Չագոս կղզեխմբի օղակակղզիների իրավական կարգավիճակը պարզելու համար։ Նախագիծը չի անցել՝ 94 դեմ ձայների մեծամասնության պատճառով ։
2019 թվականի փետրվարին Միավորված ազգերի կազմակերպության գլխավոր ասամբլեան հանձնարարել է Մեծ Բրիտանիայի Չագոս կղզեխմբի վերահսկողությունը հանձնել Մավրիկիոսի Հանրապետությանը, և ավարտել տարածքի գաղութացման գործընթացը՝ տեղի ժողովրդի ինքնորոշման ճանապարհով, այդպիսով 1965 թվականին Հնդկական օվկիանոսի կղզիախմբի բաժանումն ու այն Մեծ Բրիտանիային հանձնելու գործընթացը ճանաչելով ապօրինի ։
Արտաքին հղումներ
Կատեգորիա:Հնդկական օվկիանոսի կղզիներ Կատեգորիա:Օղակղզիներ Կատեգորիա:Մեծ Բրիտանիայի անդրծովյան տարածքների մայրաքաղաքներ Կատեգորիա:Ասիայի մայրաքաղաքներ Կատեգորիա:Միացյալ Թագավորության կղզիներ
Գոշավանք
Պատմություն
Ըստ 13-րդ դարի պատմիչ Կիրակոս Գանձակեցու՝ վանքի առաջին՝ Սուրբ Գրիգոր Լուսավորիչ «հրաշագեղ» փայտակերտ եկեղեցու օծմանը Հաղարծինի վանահայր Խաչատուր Տարոնացին Գոշավանքին նվիրել է երկու գյուղ և այգի։
1237–1241 թվականներին, գավթի հարավային պատին գրեթե կից, ամիրսպասալար Ավագ Զաքարյանի կառավարիչ Գրիգոր Տղա իշխանը կառուցել է Ս. Գրիգոր Լուսավորիչ միանավ թաղածածկ եկեղեցին, որին իր հարդարանքի արտակարգ ճոխության և նրբագեղության համար Կիրակոս Գանձակեցին անվանել է «զարմանակերտ»։ Եկեղեցին, թեև փոքրաչափ, առանձնանում է Գոշավանքի ողջ համալիրում, և նրա հարդարանքը հայկական միջնադարյան դեկորատիվ արվեստի ամենատպավորիչ ստեղծագործություններից է։ Վանահայր Մարտիրոսի օրոք (մինչև 1241 թվականը) գավթից հյուսիս, նրան կամարակապ միջանցքով հաղորդակից, կոպտատաշ խոշոր քարերով կառուցվել են վանքի փայտածածկ գրատունը և նրան արևմուտքից կից ժամատունը։ 1254 թվականին, Մխիթար Գոշի դամբարանի մոտ, Խաչատուր վարդապետը և Բարսեղը կառուցել են խորանարդաձև ծավալով, գմբեթավոր Ս. Գևորգ եկեղեցին։
Էպիրոսի բռնապետություն
Էպիրոսի բռնապետություն (το Βασίλειο της Ηπείρου) կամ Էպիրոսի թագավորություն (Δεσποτάτο της Ηπείρου), միջնադարյան հունական պետություն, Բյուզանդիայի երեք իրավահաջորդ պետություններից մեկը՝ Նիկիայի կայսրության և Տրապիզոնի կայսրության հետ միասին։ Ձևավորվել է 1204 թ-ին Հունաստանում` Էպիրոսի շրջանում։ Միապետները կրել են բռնապետ տիտղոսը։ Նվաճվել է թուրքերի կողմից 1479 թ-ին։ Բյուզանդական կայսրության վերջին իրավահաջորդ պետությունն էր։
Գոշավանք
Պատմություն
Գոշավանքը 13-րդ դարում եղել է Հայաստանի կրոնական, կրթական և մշակութային խոշոր կենտրոն։ Այդտեղ գործել է բարձրակարգ ուսումնական հաստատություն, որը պատմական աղբյուրներում անվանվել է վարժապետարան, համալսարան, ճեմարան։ Գոշավանքի վարդապետարանում դասավանդել են հայոց և օտար լեզուներ (հունարեն, լատիներեն), քերականություն, փիլիսոփայություն, ճարտասանություն, երաժշտություն, գրչության արվեստ, նկարչություն։ Այստեղ կրթվել և գործել են Կիրակոս Գանձակեցին և Վանական Վարդապետը, որոնք հետագայում իրենց հիմնած դպրոցներում շարունակել են Գոշավանքի վարժապետարանի ավանդները։ Գոշավանքում ընդօրինակվել և ստեղծվել են բազմաթիվ ձեռագրեր, որոնք պահվել են վանքի գրատանը։
13-րդ դարում Գոշավանքը ստացել է բազում նվիրատվություններ՝ գյուղեր, այգիներ, վարելահողեր, անտառներ, ջրաղացներ, դրամ, գրքեր և այլն։ 1242–1250 թվականներին Զաքարյան իշխաններն իրենց սեփականություն հանդիսացող Գոշավանքը, կալվածքներով հանդերձ, 40 հազար դուկատով վաճառել են Կարինից Արևելյան Հայաստան տեղափոխված ժամանակի նշանավոր հարուստներից մեկին՝ պարոն Ումեկին, որի ժառանգները մինչև 14-րդ դասի կեսը տիրել են վանքին։ 1260 թվականին Գոշավանքը ազատվել է եկեղեցական տուրքից։ 1291 թվականին վարդապետ Դասապետը և նրա եղբայր Կարապետը, ձեռամբ ճարտարապետներ Զաքիոսի ու Գրիգորի, գրատան փայտե ծածկը փոխարինել են երկու զույգ խաչվող կամարներ ունեցող համակարգով։ Նրանք որպես երկրորդ հարկ կառուցել են Ս. Հրեշտակապետաց խաչաձև հատակագծով եկեղեցին և նրա վրա՝ սյունազարդ զանգաշտարակ (չի պահպանվել)։ Վանքի գրատուն-եկեղեցի-զանգակատունն օրինակ է ծառայել 14-րդ դարի հայկական երկհարկ եկեղեցիների համար։
Էպիրոսի բռնապետություն
Թագավորության տարածք
Կաստորիայի ճակատամարտից հետո թագավորության տարածքները սահմանափակվում էին էպիրյան բռնապետի տոհմային տիրույթներով, իսկ նա իրեն ճանաչում էր բյուզանդական կայսրության վասալ։
Պետության մայրաքաղաքն էր Արտան, որը Նիկիայի և Տրապիզոնի հետ միասին հանդիսանում էր բյուզանդական մշակույթի հենարանը։
Գոշավանք
Պատմություն
14–16-րդ դարերում Գոշավանքում վանական կյանքն անկում է ապրել և վերստին աշխուժացել 17-րդ դարում։ 19-րդ դարի վերջին վանքը դադարել է գործել։
Էպիրոսի բռնապետություն
Բռնապետություն թե՞ թագավորություն
Երկար ժամանակ գրականությունում, նվիրված Բյուզանդիայի պատմությանը, համարվում էր, որ Էպիրոսի առաջին տիրակալները՝ Միքայել I Կոմնենե Դուկաան և նրա եղբայր Թեոդոր Կոմնենե Դուկաան, տիրապատում էին բռնապետի տիտղոսին, ինչը հիմք էր համարվում Բալկանյան թերակղզում պետական կառուցվածքին «բռնապետություն» տերմինի օգտագործման համար։ 1950−1960-ական թվականներին այդ կարծիքի դեմ հանդես են գալիս սկզբում հայտնի ֆրանսիացի բյուզանդագետ Լ. Ստերնոնը, իսկ հետագայում՝ ականավոր հարավսլավացի բյուզանդագետ Բ. Ֆերյանչիչը ։ Երկու հետազոտողներն էլ հաստատապես ապացուցել են, որ ոչ մի հայտնի պատմական աղբյուրումնշված կառավարիչները չեն օգտագործել «բռնապետ» տիտղոսը, որը զրկում էր հիմնավորումից Էպիրոսիք պետությունը համարել «բռնապետություն»։ Բռնապետի տիտղոսը կրել են Իոան Դուկաան և Միքայել II Դուկաան (տիտղոսը նրան նվիրվել էր նիկիական կայսր Իոանն III Դուկաա Վատացի կողմից), սակայն դա չի խանգարում նրանց անվանվել կայսր, վիճարկելով այդ տիտղոսը Նիկիայի կայսրության կառավարիչներից։
Գոշավանք
Պատմություն
1890-ական թվականներին Սմբատ Փարսադանյանը նորոգել է Մխիթար Գոշի կառուցած Ս. Հովհաննես Կարապետ եկեղեցին։ 1937 թվականին նորոգվել է Ս. Աստվածածին եկեղեցու գմբեթը, 1939 թվականին՝ Ս. Գրիգոր եկեղեցին, 1957–1966 թվականներին՝ Ս. Գևորգ և Ս. Աստվածածին եկեղեցիներն ու գավիթը։ 1958 թվականին Մխիթար Գոշի դամբարանի մոտ նրան նվիրված հուշակոթող է կանգնեցվել, 1972 թվականին բացվել է Գոշավանքի թանգարանը, 1978 թվականին՝ բարեկարգվել վանքի տարածքը։
Էպիրոսի բռնապետություն
Բռնապետություն թե՞ թագավորություն
Իրականում բռնապետ տիտղոսը, ինչպես ցույց է տալիս Բ. Ֆերյանչիչը, չէր ենթադրում ոչ մի գործունեություն շրջանի կառավարման հարցում։ Լ. Ստերնոնի և Բ. Ֆերյանչիչի արտահայտած կարծիքը հետագայում կիսվում է այլ հայտնի բյուզանդագետներ Ռ. Գիյի, Ռ.-Ժ. Լերնետցի և Կ. Վարդզոսի կողմից։
Ռուալեզու պատմագրութունում (История Византии. Т.3; Культура Византии. Т.3) Բալկանյան թերակղզու արևմուտքում ստեղծված պետության համար ընդունված է «Էպիրյան թագավորություն» անվանումը, որպես առավել ընդհանուր։ Անգլալեզու պատմագրություններում հետազոտողները օգտագործում են «Էպիրոսի թագավորություն» (kingdom of Epirus) անվանումը, ինչպես Ջ. Մ. Հասեյի մոտ, կամ «Էպիրոսի դքսություն» անվանումը (principality of Epirus), ինչպես Ա. Դ. Կարպոդզիլոսի մոտ ։ «Բռնապետություն» տերմինը (despotate of Epiros), որն օգտագործվում է ևս մի քանի աշխատություններում, ժամանակակից շատ հետազոտողների կողմից համարվում է սխալ (վերը նշված պատճառներով)։
Գոշավանք
Վանական Համալիր
Համալիրի կառույցները մեծ մասամբ կառուցվել են 12-13-րդ դարերում, այդ ժամանակներում այստեղ եկեղեցական կյանքը ծաղկում էր ապրում։ Եկեղեցիները համահունչ են տեղի բնության հետ։ Սա հատուկ էր ժամանակի եկեղեցական ճարտարապետությանը։ Գոշի հիմնադրած Նոր Գետիկի վանքը հետագայում ընդլայնվեց, նմանվելով ժամանակի վանքային համալիրներին։ Այն բաղկացած է Սուրբ Աստվածածին եկեղեցուց (1191), հետագայում եկեղեցու արևմտյան կողմում կառուցվել է ժամատունը (1200-1203)։ Վանական համալիրի հաջորդ եկեղեցին, որը կառուցվել է 1241 թվականին Սուրբ Գրիգոր եկեղեցին է։ Գոշավանքի հաջորդ եկեղեցին Սուրբ Լուսավորիչը կառուցվել է 13-րդ դարի կեսին։ Այս կառույցների կողքին իր յուրօրինակությամբ աչքի է ընկնում գրատուն-զանգակատունը։ 13-րդ դարում կառուցվել է ևս երկու շենք, դրանցից Սուրբ Հռիփսիմե փոքր եկեղեցին, իսկ հաջորդ կառույցը Գոշի բնակարանն ու դամբարանն է։ Գոշավանքը իր ոճի մեջ յուրահատուկ վանական համալիր է, այն ներառում է միջնադարյան ճարտարապետության ողջ վաստակը։ Գոշավանքի ենթաճյուղերից է համարվում Խորանաշատի վարդապետարանը։ Խորանաշատի վարդապետարանը հիմնադրվել է Հովհաննես վանականի կողմից, ով ուսանել է Նոր Գետիկի վանքում։ Հովհաննես Վանականը շարունակեց Նոր Գետիկի վանքում ձևավորված ավանդույթները։
Էպիրոսի բռնապետություն
Կառավարող դինաստիայի հայրանունը 1205-1318 թվականներին
Էպիրյան թագավորության գլխին գտնվում էին Դուկա դինաստիայի ներկայացուցիչները՝ Միքայել I Կոմնեն Դուկա, թագավորության հիմնադիրը, եղել է սևաստոկրատ Իոան Դուկաի՝ Ալեքսեյ III Հրեշտակի եղբոր արտամուսնական որդին։ Դուկաա հայրանունը, ավելի հազվադեպ, Կոմնենե հայրանունը, էպիրոսյան կառավարիչները օգտագործում էին պաշտոնական փաստաթղթերում՝ նվիրատվական աստաթղթերում և նամակներւմ։ Տվյալ հայրանունները պատկերվում էին կնիքների և դրամների վրա։ Հրեշտակ հայրանունը օգտագործվել է միայն նիկիական պատմաբան Գեորգի Ակրոպոլիտի աշխատություններում ։ Տվյալ ընտրությունը պայմանավորված է հեղինակի ձգտմամբ ցույց տալու այն, որ էպիրոսյան կառավարիչները պատկանում են Հրեշտակ տոհմին, ովքեր վերջերս էին արժանացել կայսր տիտղոսի, այն դեպքում, որ Դւկա հայրանունը, որը կրում էին կայսրերը դեռևս XI դարում, պատկանում է միայն նիկիական կայսրին։ Ժամանակակից պատմագիտությունում ընդունված է Բալկանյան թերակղզու արևմուտքում կառավարող դինաստիան նշել որպես էպիրոսյան Դուկաեր։
Գոշավանք
Սուրբ Աստվածածին եկեղեցի
Սուրբ Աստվածածին եկեղեցին վանքային համալիրի առաջնեկն է, կառուցվել է 1191-1196 թվականներին՝ Մխիթար Հյուսն վարպետի կողմից՝ նյութական օժանդակությամբ Քուրդ և Խաչենի Վախթանգ իշխանների։ Այն պատկանում է խաչագմբեթ եկեղեցիների տիպին, ավագ խորանին կից կրկնահարկ զույգ ավանդատներով և եռանկյունի զույգ խորշերով՝ հարավային և արևելյան պատերին։ Մուտքերից գլխավորը գավթից է, մյուսը՝ հյուսիսային ճակատում։ Արտաքին ճարտարապետությունը պարզ է։ Ճարտարապետագեղարվեստական շեշտը կազմում են արևմտյան շքամուտքը և տարածական հորինվածքը պսակող մարմնեղ թմբուկի վերնամասով անցնող զարդագոտին։ 1197 թվականին, Ծռազատկի օրը, Հաղպատի վանահայր Հովհաննես եպիսկոպոսի ներկայությամբ եկեղեցու օծման հանդիսությանը Զաքարյան իշխանները Գոշավանքին նվիրել են կալվածքներ, իսկ Վախթանգ իշխանի կին Արզուխաթունը՝ իր և դուստրերի գործած, Փրկչի ու սրբերի պատկերներով վարագույր, որը, Կիրակոս Գանձակեցու վկայությամբ, հիացրել է ամենքին։
Էպիրոսի բռնապետություն
Կազմավորում
Էպիրոսի թագավորության հիմնադիրն է եղել Միքայել I Կոմնենե Դուկան, սևաստոկրատ Իոան Դուկաի, Ալեքսեյ III-ի եղբոր արտամուսնական որդին։ Միքայելը իր համար կարիերա է ստեղծել մինչև 1195 թվականին Իսահակ II Հրեշտակի անկումը և դառնում է Փոքրասիական թեմի նահանգապետ։ Ալեքսեյ III-ի ժամանակ նա շնորհազուրկ է լինում և գտնվում էր Կոստանդնուպոլիսում, երբ խաչակրաց չորրորդ արշավանքի մասնակիցները՝ խաչակիրները և վենետիկցիները, հասնում են քաղաքին 1203 թվականի ամռանը։